
Biskupija je danas selo smješteno u polju Kosovu, 
5 km jugoistočno od Knina. Mjesto je dobilo ime po 
biskupskim dobrima, a i po crkvi sv. Marije, koja je 
neko vrijeme bila katedrala. 

Taj pitomi kraj pun zelenih brežuljaka bio je nekad 
bogato središte hrvatske kulture. Ona je izrasla iz du¬ 
bokoga vjerskog zanosa, uz pomoć hrvatskih knezova i 
kraljeva- osobito Dmitra Zvonimira, »koji — piše pop 
Dukljanin — poče crikve veoma čtovati i ljubiti«. 

Područje oko Kosova polja, koje se prozvalo od sela 
što se spominje u ispravama XIV. st., bilo je naseljeno 
i prije doseljenja Hrvata. Među arheološkim nalazima iz 

ilirskoga i rimskog doba nađen je Minervin kip i reljef 
boga Mitre. Kad se kršćanstvo raširilo, sagrađena je 
jednostavna bazilika s istaknutom polukružnom apsidom. 
Vj. Klaić je čak mislio da je tu bilo središte biskupije 
Ludrum koja se spominje g. 533. u spisima II. sinode 
održane u Saloni. 

Kad se kršćanstvo, nakon dolaska Hrvata, propovije¬ 
danjem misionara iz Nina proširilo u unutrašnjost Hrvat¬ 
ske, u Biskupiji se počinju graditi crkve, najprije male, 
a zatim veće. Ekonomskim, a time i političkim jačanjem, 
Biskupija — smještena nadomak kraljevskog »castruma« 
Knina — postala je jedno od crkvenih i kulturnih sredi¬ 
šta srednjovjekovne hrvatske države. 

Vrhunac jačanja kraljevske vlasti bio je u XI. st. 
nakon pobjede reformnoga klinijevskog pokreta. U 
Hrvatskoj tada postaju crkveni prelati revni i odlučni 
splitski nadbiskup Lovro i sveti Ivan u Trogiru. Nakon 
kraće borbe s protivnicima, vjerska je obnova obuhvatila 
cijelu zemlju. Osnivaju se opatije beneđiktinaca, nosilaca 
vjerskoga i kulturnog života. Biskupi bolje organiziraju 
rad na župama. Počinje se jednostavnije, ali puku pri¬ 
stupačnije propovijedanje riječi Božje i revni je katehizi- 
ranje vjernika, a šire se pobožnosti prema Kristu, sveci¬ 
ma i osobito prema Bogorodici — Majci kršćanskog 
puka. 

Jačanje vjerskog pokreta pomagao je kralj Petar 
Krešimir IV. i osobito Zvonimir. On se oslonio na Crkvu. 
Položivši zakletvu vjernosti papi Grguru VII, ušao je 
u zajednicu kršćanskih vladara Europe. Zahvaljujući 
tome, mogao je u zavjerničkoj ispravi ponosno istaknuti: 
»Ja Demetrije, koji se zovem i Zvonimir, milošću 
Božjom knez Hrvatske i Dalmacije« — da bi ga g. 1075. 
papinski poslanik Gebizon okrunio u bazilici sv. Petra 
i Mojsija u Solinu. Time je, u suradnji s Crkvom, po¬ 
stignuto političko jedinstvo hrvatskih zemalja. 

Jedno od središta Zvonimirove države bio je Knin, 
gdje se sjedinjavala sjeverna i južna Hrvatska. Uz kra¬ 
lja bio je njegov dvorski prelat — hrvatski biskup — 

kraljev kancelar i savjetnik. Njihovom su zaslugom u 
kraju oko Knina, osobito u Biskupiji, podignute i ukra¬ 
šene brojne crkve, danas ostaci nekadanje slave. 


PET CRKAVA 

God. 1885. počeli su fra Stjepan Zlatović i »otac 
hrvatske arheologije« fra Lujo Marun u Biskupiji iska¬ 
pati kamena svjedočanstva starohrvatske kulture. Nji¬ 
hov rad su nastavili drugi, osobito don Mate Klarić, a 
istraživanja je stručno upotpunio i obradio Stjepan Gu¬ 
njaca. 

Arheolozi su pronašli ostatke pet crkava u Biskupiji. 
Oko njih bila su groblja s najbogatijim nalazima iz 
starohrvatskog doba kod nas. To su zlatne, brončane ili 
željezne ostruge, naušnice, ogrlice, dijademi, dugmad, 
prsteni, željezni mačevi, strelice, koplja te razni alat. 
U predvorju bazilike sv. Marije nađeni su sarkofazi. Ti 
se značajni i bogati ostaci naše baštine danas čuvaju u 
Muzeju hrvatskih starina u Splitu. Većina ukrasa izra¬ 

đena je u domaćim radionicama, a jedna je postojala 
u okolici Knina gdje su nađeni kameni kalupi. 

Taj brojni nalaz iz grobova pokazuje bogatstvo tada¬ 
njeg života i istančan ukus hrvatskog čovjeka u davnini. 



Krenimo kamenim ostacima temelja crkava što 
skromno izaze iz majke zemlje, koja ih je ljubomorno 
čuvala i sačuvala. 


1 . 

U IX. st. uz rječicu Kosovčicu na Lopuškoj glavici 
sagrađena je mala, uzdužna jednobrodna crkva (vel. 
15 x 7 25 m) Od nje su se sačuvali temeljni zidovi, nešto 
oštećeni. Zidovi su bili pojačani kontraforima te je crkva 
sigurno bila presvođena. Tehnika gradnje slična je kao 
kod crkve sv. Spasa u Cetini kod Vrlike, katedrale u 
Biogradu na moru i drugih crkava u samoj Biskupiji. 
Svetište je završavalo apsidom u sredini, a sa sjevera 
bila je još jedna apsida, dok je s južne strane bio ugiat 
prostor (dijakonis). Na ulazu crkve dizao se zvonik koji 
se sužavao prema gore, slično kao kod sv. Spasa u Ce¬ 
tini. Do ulaza bio je prekriveni atrij (endonarteks). Oko 
crkve bilo je groblje, od kojeg su istražena 54 groba, 

ali cijeli taj kraj, osobito prema Bračića podvornici, pun 
je još neistraženih grobova. 

Iz te crkve sačuvan je dio tegurija, ukrašen pleterom, 
ostaci oltarskih menza i drugih fragmenata. 

2 . 

Na mjestu Crkvina počela se u IX. st., a proširila u 
X. i XI. st. velika trobrodna bazilika sv. Marije. Na pro¬ 
čelju se dizao zvonik, a uza nj dvije prostorije — mauzo¬ 
leji, u kojima su nađeni sarkofazi. Uz crkvu je bio sa¬ 
mostan, a okolo veliko groblje. Istraženo je oko 1000 
grobova. 

Crkva je bila veoma bogata kamenim namještajem. 
Iz nje je tegurij s tekstom: » . . . DUX GLO/riosus/«, 
oltarske pregrade, dva ciborija, dvije kamenice za svetu 
vodu i ambon. 




Iz te bazilike je zabat s likom Bogorodice — Majke 
velikog zavjeta. U plitkom reljefu Marija s rukama na 
prsima očituje vjernicima radosnu poruku predan ja 
Bogu i čovjeku. Osim te Bogorodice u Crkvi je nađena 
djelomično sačuvana tranzena: Bogorodica s Djetetom u 
krilu uz simbole evanđelista, a iznad božanskog bojov¬ 
nika sv. Mihovila i hrvatskog dostojanstvenika — ze¬ 
maljskog bojovnika. Kameno ostvarenje Zvonimirove za- 
vjernice vjernosti Bogu i narodu. 

3. 

Na Bukorovića podvornici u X. st. podignuta je mala 
jednobrodna crkva, a oko nje su pronađeni brojni gro¬ 
bovi s dosta nakita, od kojih spominjemo 17 primjeraka 
zlatnih naušnica s tri jagode. 

4. 

Ostaci četvrte crkve centralnog tipa nalaze se ispod 
parohijske crkve Sv, Trojice i nisu istraženi« 

5 . 

U XI. st. sagrađena je crkva na Stupovima. Ona je 
bila najveća starohrvatska bazilika (vel. 35 x 13 m). Ka¬ 
ko je podignuta na neravnom tlu brežuljka, zidovi su 
joj upriličeni nepravilnosti terena. 

Sprijeda se dizao zvonik. Iz njega se ulazilo u matro¬ 
ne j — prostor za žene, a prostirao se duž lađa. Iza zvo¬ 
nika bio je prekriveni atrij. Preko stepenica ulazilo se u 
trobrodnu crkvu koju su dijelili jaki stupovi. Na njima 
je počivala teška svodna krovna konstrukcija. Svetište 
je završavalo trima apsidama. 

Iz te crkve su brojni ostaci pregrada, triju tegurija, 
križeva, kapitela. Gunjača je našao kamen sa slovima 
»E CEC/iliae/c i — kako sam priznaje — »smiono« za¬ 
ključio da je to crkva sv. Cecilije pred kojom je Zvoni¬ 
mir održao narodni sabor i bio ubijen. 

Osim tih crkava, bliže Kninu, na brežuljku Kapitulu 
nalazila se velebna crkva sv. Bartula s benediktinskom 
opatijom. Iz te su crkve pregrade s natpisom hrvatskih 



knezova Svetoslava i Držislava »velikog kneza« God. 
1203. temeljito ju je obnovio kninski biskup Nikola. 

U Kninu, gdje je danas franjevačka crkva sv. Ante, 
bila je starohrvatska crkva od koje su zapaženi tragovi 
apside i nađeno nekoliko fragmenata ukrašenih plete¬ 
rom. 

To su kameni svjedoci vjere, kulture i bogatstva iz 
vremena kralja Zvonimira, o čijem vladanju piše stara 
kronika: 

»I za dobroga kralja Zvonimira biše vesela sva zem¬ 
lja, jere biše puna i urešena svakoga dobra i gradovi 
puni srebra i zlata. I ne bojaše se ubogi da ga izji jaki, 
ni sluga da mu učini nepravo gospodin, jere kralj svih 
branjaše, zašto ni sam prezpravdeno ne posidovaše, tako 


11 





































ni inim ne dadiše. I tako veliko bogactvo biše, tako u 
Zagorje, kako u Primorje, za pravednoga kralja Zvoni¬ 
mira. I biše puna zemlja svakoga blaga i biše veće vridna 
ureha na ženah i mladih ljudih, i na konjih, ner i nada 
sve imanje. I zemlja Zvonimirova biše obilna svakom 
raskošom, ni se nikogar bojaše, ni jim nitkore mogaše 
nauditi, razni gnjih Gospodina Boga ... « 



Ali... 

Nakon vladara narodne krvi »hrvatski biskup« postao 
je kninski i crkva sv. Marije služila mu je kao katedrala, 
a u XIII. st. crkva sv. Bartula na Kapitulu, gdje se smje¬ 
stio kaptol. Crkve u Biskupiji postale su plijen pustoše¬ 
nja Tatara g. 1241—42. 

Ali... »naša zemlja je sačuvala uspomene naše, a 
naša Gospa lozu našu« — pisao je Ivan Meštroivć pri¬ 
godom posvećenja spomen-crkve u Biskupiji. 

SPOMEN-CRKVA 


Zaslugom fra Bernardina Topića i kninskih rodoljuba 
podignuta je g. 1938. u Biskupiji lijepa crkva — kako je 
naglasio tadanji šibenski biskup Jeronim Mileta —- kao 
»zadužbina cijelog hrvatskog nraoda«. 

Najveći dobročinitelj bio je Meštrović. On je napra¬ 
vio nacrt i dao veću svotu novca. Na pročelju iznad 
vratiju postavio je Krista Pankratora — Gospodara neba 













i zemlje. Na glavnom oltaru izradio je lijep kip Naše 
Gospe. Marija obučena u narodnu nošnju drži u krilu 
Djetića Isusa koji pred sobom ima otvorenu knjigu naše 
povijesti. 

Jozo Kljaković, uz pomoć tada mladog Frane Šimu- 
novića, naslikao je freske. Na trijumfalnom luku dva 
anđela drže knjigu na kojoj piše: »Zdravo Marijo milosti 
puna.« Ispod anđela hrvatski seljaci klanjaju se Otajstvu 
Utjelovljenja. Na zidu iznad vrati ju prikazano je sabo¬ 
rovanje Zvonimira — »božjeg čovjeka«, pomiritelja Isto¬ 
ka i Zapada. 

Međutim... vjetar rata oštetio je tu svetinju mira 
i kršćanske ljubavi. 


OBNOVA 

Nakon rata, g. 1966, zalaganjem fra Jerke Grcića i 
šibenskog biskupa Josipa Arnerića, popravljena je dje¬ 
lomično spomen-crkva, krov, novi kameni pod i odljeven 
Meštrpvićev Gospin kip u bronci da Naša Gospa »i dalje 
bdije nad svetištem otaca naših u slavu Gospoda, a za 
mir i spas roda našega« (Meštrović). 

